"Am avut astăzi (miercuri - n.r.) discuții aprofundate cu Roberta Metsola, Președintele Parlamentului European, o prietenă a României, aflată la București cu prilejul Congresului PPE. Am evidențiat importanța menținerii vocii noastre proeuropene puternice în Parlamentul European, mai ales că vom avea, în curând, alegeri europene extrem de importante", scrie pe Facebook Klaus Iohannis.
Șeful statului român a primit-o la Palatul Cotroceni, miercuri dimineață, și pe Ursula von der Leyen, președintele Comisiei Europene.
Șeful statului român are pe agenda de miercuri primirea mai multor oficiali europeni, în marja congresului PPE, care are loc miercuri și joi, la București.
(sursa: Mediafax)